Forma patvirtinta

Vilniaus universiteto kanclerio

2021 m.vasario 2 d. įsakymu Nr. R-43

Priėmimo į Šiaulių Sauliaus

Sondeckio menų gimnazijos bendrabutį

tvarkos aprašo 3 priedas

(**Apgyvendinimo paslaugų Vilniaus universiteto Šiaulių akademijos bendrabutyje teikimo sutarties tipinė forma**)

**APGYVENDINIMO PASLAUGŲ TEIKIMO SUTARTIS Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_**

20\_\_  m. \_\_\_\_\_\_\_\_\_ \_\_\_ d.

Šiauliai

Mes, Vilniaus universiteto Šiaulių akademija, įstaigos kodas 211950810, adresas Vytauto g. 84, LT-76352, Šiauliai, atstovaujama Nijolė Juknienės (toliau – Paslaugos teikėjas), veikiančios pagal 2021 m. lapkričio 19 d. Vilniaus universiteto rektoriaus įgaliojimą Nr. IR-377 ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas, pavardė, gimimo data, deklaruotos gyvenamosios vietos adresas, el. pašto adresas, tel. Nr., asmens tapatybę patvirtinantis dokumentas, jo numeris, išdavimo data ir vieta)

(toliau – Gyventojas),

susitarėme ir sudarėme šią apgyvendinimo paslaugų sutartį (toliau – Sutartis):

**SUTARTIES OBJEKTAS IR DALYKAS**

1. Paslaugos teikėjas įsipareigoja suteikti apgyvendinimo paslaugas Vilniaus universiteto Šiaulių akademijos (toliau – Akademija) valdomame bendrabutyje Sutartyje nustatytu laikotarpiu, o Gyventojas įsipareigoja naudotis teikiama paslauga Sutartyje sulygtomis sąlygomis ir mokėti Sutartyje nustatytą mokestį.
2. Apgyvendinimo paslaugos teikiamos bendrabutyje, esančiame adresu \_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – bendrabutis), kambaryje Nr. \_\_\_\_\_\_\_\_\_\_\_, kambario tipas - \_\_\_\_\_\_\_\_\_\_\_\_\_\_\_\_\_\_\_\_ (toliau – bendrabučio kambarys), kitų gyventojų skaičius bendrabučio kambaryje - \_\_\_\_\_ (šeimos / ne šeimos nariai) (*pabraukti tinkamą*). Bendrabučio kambaryje esantys baldai Gyventojui perduodami priėmimo-perdavimo aktu, kuris yra neatskiriama šios Sutarties dalis.
3. Bendro naudojimo patalpos yra visos bendrabutyje esančios bendro naudojimo patalpos (virtuvės, dušai, tualetai, holai ir kt.).
4. Vilniaus universiteto Šiaulių akademijos bendrabučių vidaus tvarkos taisyklės (toliau – Taisyklės) yra neatskiriama šios Sutarties dalis. Pasirašius šią Sutartį yra laikoma, kad Gyventojas yra susipažinęs su šiomis Taisyklėmis ir įsipareigoja jų laikytis.
5. Gyventojas neturi teisės apgyvendinti laikinus gyventojus ar sudaryti sąlygas kitiems asmenims naudotis bendrabučio kambariu, išskyrus Taisyklėse nustatytas išimtis.

**SUTARTIES TERMINAS**

1. Apgyvendinimo paslaugos teikiamos nuo 20\_\_ m. \_\_\_\_\_\_\_\_\_\_ \_\_ d. iki 20\_\_ m. \_\_\_\_\_\_\_\_\_\_ \_\_ d. Gyventojas, tęsiantis studijas Vilniaus universitete ir tinkamai įvykdęs visus įsipareigojimus pagal ankstesnę apgyvendinimo paslaugų teikimo sutartį, turi pirmumo teisę į apgyvendinimo paslaugas kitiems mokslo metams tame pačiame bendrabučio kambaryje. Apie savo ketinimą pratęsti šios Sutarties terminą Gyventojas privalo raštu informuoti Paslaugos teikėją ir (arba) sudaryti naują sutartį ne vėliau kaip prieš 30 (trisdešimt) kalendorinių dienų iki šios Sutarties termino pabaigos.

**SUTARTIES ŠALIŲ PAREIGOS IR TEISĖS**

1. Paslaugos teikėjas įsipareigoja:
   1. skirti Gyventojui Sutarties 2 punkte numatytą gyvenamąją patalpą, o esant būtinumui Taisyklėse nustatytais atvejais apgyvendinimo paslaugas suteikti kitose Paslaugos teikėjui priklausančiose gyvenamosiose patalpose;
   2. užtikrinti bendrabučio techninę priežiūrą, t. y. tinkamą ir nepertraukiamą vidaus inžinerinių tinklų bei komunikacijų (šildymo, kanalizacijos, ventiliacijos, vandentiekio, elektros įrenginių) funkcionavimą. Paslaugos teikėjas neatsako už elektros ir šilumos energijos bei vandens tiekimo sutrikimus, jeigu tiekimas priklauso nuo trečiųjų asmenų ir Paslaugos teikėjas ėmėsi visų reikalingų veiksmų tiekimui užtikrinti;
   3. šalinti elektros, vandentiekio ir kitų bendro naudojimo inžinerinių sistemų gedimus.
2. Gyventojas įsipareigoja:
   1. kiekvieną mėnesį iki einamojo mėnesio 20 dienos sumokėti Sutarties 11 punkte nustatytą mokestį už apgyvendinimo paslaugas ir kompensaciją už komunalinius mokesčius, jei tokie yra numatomi sutartyje;
   2. tausoti suteiktą kambarį, inventorių, sanitarinius įrenginius, laikytis sanitarinių normų ir priešgaisrinės saugos reikalavimų, užtikrinti, kad tokių reikalavimų laikytųsi ir Gyventojo svečiai; laikyti jį geros būklės, atsižvelgiant į normalų nusidėvėjimą;
   3. nenaudoti elektros šildymo įrenginių bei kitų elektros prietaisų, kurių bendra galia viršija 3 kW vienam kambariui.
   4. pasibaigus Sutarties terminui arba ją nutraukus prieš terminą, grąžinti pagal perdavimo-priėmimo aktą bendrabučio kambaryje esantį inventorių buvusius baldus ir daiktus tokios būklės, kokios buvo perduotas, atsižvelgiant į normalų nusidėvėjimą, su visais padarytais pertvarkymais ir pagerinimais, kurių negalima atskirti be žalos. Pagerinimų ir pertvarkymų išlaidų Paslaugos teikėjas neatlygina.
   5. netekus Vilniaus universiteto studento statuso, apie tai pranešti bendrabučio administratoriui per 5 (penkias) darbo dienas, jei Gyventojas moka Paslaugos teikėjo studentams nustatytą mokestį.
   6. paklusti teisėtiems bendrabučio administratoriaus, apsaugos, gaisrinės saugos, energetinės, ekologinės bei kitų kontrolės tarnybų reikalavimams;
   7. pasibaigus Sutarties terminui arba ją nutraukus prieš terminą ne vėliau kaip per 3 (tris) kalendorines dienas išsikelti iš bendrabučio kambario ir pilnai atsiskaityti su Paslaugos teikėju;
   8. pilnai atlyginti bendrabučio kambariui, inventoriui ar bendrojo naudojimo patalpoms padarytą žalą, atsiradusią dėl Gyventojo ar jo svečių kaltės;
   9. vykdyti kitas, sutartyje ir Taisyklėse nustatytas pareigas.
3. Gyventojas turi teisę savo sąskaita, suderinęs su bendrabučio administratoriumi, atlikti kambario pagerinimo darbus. Paslaugos teikėjas už pagerinimus neatlygina.
4. Sutarties šalys turi sutartyje ir Taisyklėse nustatytas teises.

**APGYVENDINIMO PASLAUGŲ KAINA IR MOKĖJIMO TVARKA**

1. Šioje Sutartyje numatytų apgyvendinimo paslaugų kaina vienam asmeniui per vieną mėnesį (*pažymėti ir užpildyti reikalingą)*:

|  |  |
| --- | --- |
|  | vienviečiame kambaryje - \_\_\_\_\_ ( \_\_\_\_\_\_\_\_\_\_\_\_\_) eurų be PVM |
|  |  |
|  | dviviečiame kambaryje - \_\_\_\_\_ (\_\_\_\_\_\_\_\_\_\_\_\_\_ ) eurų be PVM |
|  |  |
|  | triviečiame kambaryje - \_\_\_\_\_\_ ( \_\_\_\_\_\_\_\_\_\_\_\_ ) eurų be PVM |
|  |  |

Bendra apgyvendinimo paslaugos kaina per mėnesį \_\_\_\_\_ ( \_\_\_\_\_\_\_\_\_\_\_\_\_\_\_ ) eurų be PVM (*pildoma, jei Gyventojas apgyvendinamas kartu su šeimos nariais*).

Į šiame punkte nurodytą kainą neįskaičiuoti mokesčiai už komunalines paslaugas, už kurias mokama kompensacija vienam asmeniui\*:

|  |  |
| --- | --- |
| Kompensacija už šilumos energiją (už 1 m²  1 mėnesiui, mokama šildymo sezono metu) | \_\_\_ (\_\_\_\_\_) eurų |
| Kompensacija už elektros energiją (1 mėnesiui) | \_\_\_ (\_\_\_\_\_) eurų |
| Kompensaciją už karštą vandenį (ne šildymo sezono metu (1 mėnesiui) | \_\_\_ (\_\_\_\_\_) eurų |
| Kompensacija už šaltą vandenį ir nuotekas (1 mėnesiui) | \_\_\_ (\_\_\_\_\_) eurų |
| Kompensacija už atliekų išvežimą (1 mėnesiui) | \_\_\_ (\_\_\_\_\_) eurų |
| Kompensacija už eksploatavimo išlaidas (1 mėnesiui) | \_\_\_ (\_\_\_\_\_) eurų |
|  |  |

Bendra kompensacijos suma šildymo sezono metu - \_\_\_\_\_\_\_ (\_\_\_\_\_\_\_\_\_\_\_\_\_ ) eurų\*\*

Bendra kompensacijos suma ne šildymo sezono metu - \_\_\_\_\_\_\_ (\_\_\_\_\_\_\_\_\_\_\_\_\_ ) eurų\*\*

\* *taikoma tik bendrabučiuose Nr. 2 P. Višinskio g. 15 A, Šiauliai, ir Nr. 4, Dubijos g. 1 B, Šiauliai;*

*\*\* kompensacijos suma dauginama iš kartu apgyvendinamų šeimos narių skaičiaus.*

1. Jei pagal galiojančius Lietuvos Respublikos įstatymus turi būti mokamas pridėtinės vertės mokestis (PVM), jis priskaičiuojamas Gyventojui prie už apgyvendinimo paslaugas mokėtinos sumos.
2. Paslaugos teikėjas turi teisę keisti šios Sutarties 11 punkte nustatytą apgyvendinimo paslaugų kainą įspėjęs Gyventoją prieš 60 (šešiasdešimt) kalendorinių dienų. Paslaugos kaina gali būti keičiama ne dažniau kaip kartą per 6 (šešis) mėnesius. Gyventojui nesutinkant su apgyvendinimo paslaugų kainos pakeitimu, Sutartis nutraukiama.
3. Paslaugos teikėjas turi teisę vienašališkai keisti šios Sutarties 11 punkte numatytą kompensaciją už komunalines paslaugas, jei šių komunalinių paslaugų teikėjai pakeičia kainas, įspėjęs Gyventoją raštu iki mėnesio pradžios, nuo kada bus taikomi pakeisti komunalinių paslaugų kompensaciniai mokesčiai.
4. Gyventojas įsipareigoja mokėti Paslaugos teikėjui šios Sutarties 11 punkte numatytą apgyvendinimo paslaugos kainą bei kompensaciją už komunalines paslaugas į Sutartyje nurodytą Paslaugos teikėjo sąskaitą banke kiekvieną mėnesį ne vėliau kaip iki einamojo mėnesio 20 dienos.
5. Pasirašydamas šią Sutartį Gyventojas įsipareigoja sumokėti 11 punkte numatytos apgyvendinimo paslaugų kainos bei kompensacijos už komunalines paslaugas ne šildymo sezono metu dviejų mėnesių dydžio užstatą, lygų \_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_) Eur, pavedimu į Sutartyje nurodytą Paslaugos teikėjo sąskaitą banke. Šis užstatas yra užskaitomas vykdant galutinius atsiskaitymus Sutarties pasibaigimo atveju. Paslaugos teikėjas turi teisę neginčo tvarka išskaičiuoti iš šio užstato dėl Gyventojo ar jo svečių kaltės bendrabučio kambariui, bendro naudojimo patalpoms ar inventoriui padarytą žalą. Užstatas yra užskaitomas Gyventojo mokėjimams pagal šią Sutartį sekančia tvarka: visų pirma įskaitomi delspinigiai ir (arba) baudos (jei jų yra), atlyginami nuostoliai, padaryti bendrabučio kambariui ar bendrojo naudojimo patalpoms (jei jų yra), įskaitoma kompensacija už komunalinius mokesčius ir paskiausia – likęs nesumokėtas mokestis už apgyvendinimo paslaugas. Atlikus visus mokėjimus pagal šį Sutarties straipsnį, likusi užstato suma grąžinama Gyventojui.
6. Gyventojui, tvarkingai vykdžiusiam mokestinius įsipareigojimus, Sutarties 16 punkte nurodytas jo sumokėtas užstatas grąžinamas per 3 (tris) darbo dienas nuo Sutarties pasibaigimo dienos.

**ŠALIŲ ATSAKOMYBĖ**

1. Jeigu bendrabučio kambariui, inventoriui padaryta žala ir negalima tiksliai nustatyti, kuris iš bendrabučio kambario gyventojų dėl jos kaltas, Gyventojas įsipareigoja kompensuoti tą nuostolių dalį, kuri jam tektų, jei žalą padarytų visi bendrabučio kambario gyventojai kartu.
2. Gyventojas, praleidęs Sutarties 15 punkte nustatytą terminą, Universiteto reikalavimu moka 0,02 proc. delspinigių už kiekvieną uždelstą dieną nuo nesumokėtos sumos.
3. Gyventojas, neišsikėlęs iš kambario pasibaigus ar nutrūkus Sutarčiai, moka (*pažymėti tinkamą*)

|  |  |
| --- | --- |
|  | 25 (dvidešimt penkių) eurų (gyvenant kartu su šeimos nariais) |
|  |  |
|  | 20 (dvidešimties) eurų (vienam gyvenant dviviečiame ar triviečiame kambaryje) |
|  |  |
|  | 15 (penkiolikos) eurų (gyvenant vienviečiame kambaryje) |
|  |  |
|  | 10 (dešimties) eurų (gyvenant dviviečiame ar triviečiame kambaryje) |

dydžio baudą už kiekvieną dieną iki išsikėlimo iš bendrabučio kambario dienos.

**SUTARTIES KEITIMAS, PAPILDYMAS IR PASIBAIGIMAS**

1. Bet kokie Sutarties pakeitimai ar papildymai galioja tik raštiški ir abiejų šalių pasirašyti ir yra neatskiriama šios Sutarties dalis.
2. Ši Sutartis gali būti nutraukta prieš terminą:

22.1. Šalių susitarimu;

22.2. Gyventojo reikalavimu, įspėjus Paslaugos teikėją ne vėliau kaip prieš 15 (penkiolika) kalendorinių dienų;

22.3. Paslaugos teikėjo reikalavimu, įspėjus Gyventoją ne vėliau kaip prieš 15 (penkiolika) kalendorinių dienų, jeigu Gyventojas savo netinkamu elgesiu sudaro neįmanomas sąlygas kitiems kartu ar greta gyventi, jei gadina bendrabučio kambarį, jame esantį inventorių, bendro naudojimo patalpas ir jose esantį inventorių, kambarį naudoja ne pagal paskirtį, nevykdo finansinių ir kitų šia Sutartimi prisiimtų įsipareigojimų;

22.4. Paslaugos teikėjo reikalavimu, įspėjus Gyventoją ne vėliau kaip prieš 15 (penkiolika) kalendorinių dienų Gyventojui baigus, nutraukus studijas Vilniaus universitete ar kitokiu būdu praradus Vilniaus universiteto studento statusą;

22.5. Paslaugų teikėjo reikalavimu, įspėjus Gyventoją ne vėliau kaip prieš 60 (šešiasdešimt) kalendorinių dienų, jeigu Gyventojas nesutinka su paslaugos kainos pakeitimu.

**BAIGIAMOSIOS NUOSTATOS**

1. Bet koks ginčas, kylantis iš Sutarties ar susijęs su Sutartimi sprendžiamas derybų būdu, o šalims nesusitarus, Lietuvos Respublikos įstatymų nustatyta tvarka.
2. Sutartis sudaryta dviem egzemplioriais – po vieną kiekvienai Šaliai.
3. Sutarties priedai:
   1. Prašymas suteikti apgyvendinimo paslaugas;
   2. Vilniaus universiteto Šiaulių akademijos bendrabučių vidaus tvarkos taisyklės;
   3. Apgyvendinimo paslaugos teikimo vietoje esančių baldų perdavimo-priėmimo aktas.

**ŠALIŲ REKVIZITAI IR PARAŠAI**

|  |  |
| --- | --- |
| **Paslaugos teikėjas** | **Gyventojas** |
| VŠĮ Vilniaus universitetas  Įmonės kodas 211950810  Adresas: Universiteto g. 3 , LT-01513,Vilnius  Tel. (8 5) 268 7001   1. s. Nr. LT31 7180 0000 0012 0201   Šiaulių bankas  PVM mokėtojo kodas LT 211950810  VU Šiaulių akademijos duomenys:  Vytauto g. 84, LT-76352, Šiauliai  Tel: 8 41 595 800  4 bendrabučio administratorė  Nijolė Juknienė |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė, parašas) |
|  |  |